open-index/open-wikipedia-markdown huggingface dataset:
Anne Rimmen

**Anne Elgård Rimmen** () er ein norsk programleiar og tidlegare sportsanker for .
## Bakgrunn
Rimmen er fødd i Danmark, men flytta til Noreg som treåring og voks opp i Porsgrunn. Ho er både dansk og norsk statsborgar.
## Utdanning og karriere
Rimmen tok si journalistutdanning ved University of Queensland i Brisbane i Australia.

Rimmen starta TV-karrieren som videojournalist, programleiar og redigerar i TV Telemarks redaksjon i Skien. Etter dette arbeidde ho for bladet *RED* og i sportsredaksjonen til TVNorge. Etter at ho kom til NRK i september 2007, var ho primært tilknytt NRK Sport, der ho mellom anna var programleiar for OL-studio under Sommar-OL 2012 i London, i tillegg til å vere sportsanker i Dagsrevyen og dei øvrige nyheitsprogramma på NRK. Våren 2011 var ho programleiar for Melodi Grand Prix-sendingane saman med Per Sundnes. Ho vann folkets pris under .

I 2014 var ho programleiar for NRK-programmet **, og i 2020 deltok ho som «Ravnen» i underhaldningsprogrammet *[[Maskorama (sesong 1)|Maskorama]]* på NRK.
## Familie
Anne Rimmen er sambuar med Ailo Mikkelsen Gaup; paret har to barn.

Rimmen er stesyster til TV-medarbeidarane  og .

## Referansar

**Denne artikkelen bygger på «[[:nb:Anne Rimmen|Anne Rimmen]]» frå ,  den 26. oktober 2025.*
Storarveslekta

**Storarveslekta** (*Cerastium*) er ei planteslekt i nellikfamilien. Dei fleste medlemene er lodne plantar med små flate blad. Dei har kvite kronblad som er grunt klovne eller innskorne i toppen. Kapselen sprekk opp med ti flikar. Ti artar frå slekta veks i Noreg.

Norske artar:
* Brearve (*C. cerastoides*)
* Storarve (*C. arvense*)
* Fjellarve (*C. alpinum*)
* Snauarve (*C. glabratum*)
* Snøarve (*C. arcticum*)
* Vanleg arve (*C. fontanum*)
* Vegarve (*C. glomeratum*)
* Raggarve (*C. brachypetalum*)
* Kystarve (*C. diffusum*)
* Vårarve (*C. semidecandrum*)

## Kjelder

**Denne artikkelen bygger på «[[:sv:Arvsläktet|Arvsläktet]]» frå , og «[[:fi:Härkit|Härkit]]» frå  den 16. januar 2011.*  
 
* Johannes Lid, norsk-svensk-finsk flora, Det Norske Samlaget, 1985.
Anna Welle Grue

**Anna Welle Grue** () var ei norsk kvinnesakskvinne og målkvinne.

Ho var dotter av folkeskulelæraren Johannes Welle (f. 1828) frå Ørsta og Inger Welle (f. 1842) frå Ringerike og voks opp i Oslo. Johannes Welle var med i målmiljøet kring Ivar Aasen, så Anna Grue møtte tidleg både målreisingstanken og mange sentrale målfolk.

Anna Grue var ei av dei fyrste kvinnene som tok mellomskuleeksamen med latin, og ho tok lærareksamen. Ho arbeidde fleire år i folkeskulane i Oslo og ei tid underviste ho i matematikk ved Gjønnæs' private høyere skole. I 1888 gifte ho seg med Jon Grue, og ho slutta då som lærar. 

Som temmeleg ung vart ho kasserar i Kristiania Arbeidersamfunn, og her møtte ho Fredrikke Marie Qvam. Dermed vart Grue den fyrste kasseraren i Norsk kvinnesaksforening. 

I 1895 vart Anna Grue kasserar i den nyskipa Målkassa, som skulle samla inn pengar til inntekt for målarbeidet, og som i røynda fungerte som ein landsorganisasjon for målarbeidet. Ho hadde vervet til 1899 og fekk dermed ei sentral rolle i det viktigaste tiltaket Målkassa skipa til i perioden, målmarknaden i Oslo hausten 1898. Også her styrte Grue med økonomien.

Det er likevel kvinnesaksarbeidet ho framfor noko er kjend for. I ei årrekkje var ho sentral i Norske kvinners sanitetsforening. Ho etterfølgde Fredrikke Marie Qvam som formann 1933-35, men hadde i røynda fungert som formann sidan 1921.

Mannen Jon Grue styrte åndssvakeskulen på Lindern som i 1903 vart flytt til Levanger og vart Røstad skole. Frå denne tida engasjerte ho seg òg mykje i omsorga for og opplæringa av born med lærevanskar. 

## Kjelder
### Notar

----
*Schram, Constance Wiel. (1995 [1946]). *Norske kvinners sanitetsforening: tiden og menneskene som skapte den. Vekst og virke i femti år. 1896 - 1946.* Veiviser til velferdssamfunnet (Bd. 1). Oslo: Foreningen, biografisk omtale s. 189-194. (Digital utgåve, NBdigital)
*Bjørhusdal, Eli. (2001). *Målkvinner før 1900.* Skrifter frå Ivar Aasen-instituttet, 12. Volda: Høgskulen i Volda.
Use Me

**Use Me** er eit norsk pop-punk band frå Moss. Bandet består av fem medlemmar: Jim André Bergsted (gitar, vokal), Michael Markussen (gitar, støttevokalist), Martin Thomassen (piano, støttevokalist), Vetle Paulsen (bass, støttevokalist) og Petter Gravningsmyhr (trommer). Use Me starta opp i 2005, men Jim André Bergsted er det einaste originale medlemmen som er igjen. 

## Melodi Grand Prix 2011
Use Me var med i 1. delfinale i Melodi Grand Prix 2011 i Ørland, dei kom på 4. plass av 7 deltakarar og gjekk vidare til *Siste sjansen*. Dei deltok med songen *Daisy*, som vokalisten, Jim André Bergsted har laga både tekst og melodi til.

## Album
24. desember 2010 fekk dei platekontrakt med Universal Music Group og 24. januar 2011 slepp dei det første albumet sitt, *A Little Romantic*. 

## Utgjevingar
* 2011: *[[A Little Romantic]]* (Universal Music Group)

## Deltaking
* 2011: *[[Noreg i Eurovision Song Contest 2011|Melodi Grand Prix 2011]]* (4. plass i 1. delfinale → vidare til *Siste sjansen*)
Jan Sahl

**Jan Martin Sahl** () er ein norsk kateket og politikar for Kristeleg Folkeparti, fødd i Meløy.
Han vart innvald på Stortinget frå Nordland i 1997 og sat i tre periodar, inntil partiet tapte nordlandmandatet sitt ved valet i 2009.

Jan Sahl har tidlegare vore medlem av Vestvågøy kommunestyre i fleire periodar i åra  1975–78 og 1987–97.

## Stortingskomitear
*1997&ndash;2001: Medlem av Samferdselskomiteen.
*1997&ndash;2001: Varamedlem av Valkomiteen.
*2001&ndash;2005: Medlem av Samferdselskomiteen.
*2001&ndash;2005: Varamedlem av Valkomiteen
*2005&ndash;2009: Medlem av Transport- og kommunikasjonskomiteen.

## Kjelder


**Denne artikkelen bygger på «[[:nb:Jan Sahl|Jan Sahl]]» frå ,  den 16. januar 2011.*  


## Bakgrunnsstoff
*Stortinget.no - Biografi
Norrköping

**Norrköping** er ein svensk by og administrasjonssenter i Norrköpings kommun i Östergötlands län i landskapet Östergötland. I 2011 hadde byen  innbyggjarar.

Byen ligg ved utløpet til Motala ström i Bråviken av Austersjøen. Elva fell 22 meter frå sjøen Glan ned til havnivået og plassen har i all tid blitt brukt for vasskrafta si. Byen fekk bystatus i 1384. Tydinga si som hamne- og industriby fekk Norrköping på 1600-talet av forretningsmannen Louis de Geer (1587-1652), som kom hit frå Holland. På 1800- og store delar av 1900-talet var Norrköping kjend som «Sveriges Manchester» med fleire tekstilverksemder. 

Byen har allsidig industri med mellom anna tre-, papir- (avispapir), celluloseindustri og elektroteknisk industri. Her er òg ei oljehamn. Byen er eit trafikknutepunkt ved E4 og jernbana 
Stockholm–Malmö. Byen har òg ein flyplass. Norrköping er sete for fleire statlege institusjonar som Invandrarverket, Kriminalvårdsstyrelsen, Luftfartsverket, Sjöfartsverket og Sveriges meteorologiska och hydrologiska institut. Kolmården dyrepark ligg nordaust for sentrum.

Norrköping er ein av få svenske byar som har sporvognstrafikk. Byen er venskapsby med bl.a Trondheim (Noreg).

## Historie
Norrköping er omtalt som by allereie på 1200-talet, og fekk ein blomstringstid på 1600-talet som den første industristaden i Sverige og eksporthamn for jernverka; ei tid landet sitt nest største byen. Ny industrivekst på 1800-talet. 

Bykjernen ber preg av byplanlegginga på 1600-talet, med rettvinkla gateplan. Norrköping vart sterkt skadd av russiske åtak i 1719, og berre få bygningar frå 1600- og 1700-talet er verna, blant dei Hedvigskyrkja frå 1670-åra (gjenreist 1719). Byen har interessante industribygningar frå 1800-talet langs Motala ström. Dei gamle industribygningane er seinare teke i bruk til andre formål, bl.a Arbetets museum. Her ligg òg bymuseet, og lenger nord teateret Carl-Johansparken og ruinane av slottet Johannisborg frå 1613. Her er òg nytt konsert- og kongressenter frå 1994.

På 1960-talet opplevde tekstilindustrien nedgangstider og nedleggingar, og det drygde til 1990-talet før det sentrale «industrilandskapet» fann ny bruk som filial til Linköpings universitet («Campus Norrköping») og ulike kunnskapsintensive verksemder.

## Idrett
Norrköping har òg eit godt fotballag, IFK Norrköping. 

## Kjelder

**Denne artikkelen bygger på «[[:nb:Norrköping|Norrköping]]» frå ,  den 5. juli 2012.*  
 

## Bakgrunnsstoff
*Nettstaden til Norrköping by
Vadstena

**Vadstena** er ein svensk by og centralort i Vadstena kommun i Östergötlands län i landskapet Östergötland. I 2005 hadde byen  innbyggjarar.

Den største turistattraksjonen er Vadstena kloster.

## Bakgrunnsstoff
*Nettstaden til Vadstena kommun
Dvale

**Dvale** er ein biologisk tilstand med sterkt nedsette livsfunksjonar og blir brukt av fleire dyr som ein måte å takla vanskelege tilhøve i miljøet på, som kulde eller tørke. Dyr som er i dvale har nedsett næringsbehov og tærer på feittreservane sine i ei tid då føde er vanskeleg tilgjengeleg. Ein skil mellom «ekte dvale» (hibernering, vinterdvale), der andedrett, stoffskifte og kroppstemperatur går kraftig ned, og «vintersøvn» (uekte dvale), der stoffskifte søkk noko men kroppstemperaturen held seg nokså normal. 

Dyr som går i dvale om vinteren er mellom anna bjørkemus, flaggermus, pinnsvin og hoggorm. Brunbjørn har vintersøvn. Lemurarten *[[Cheirogaleus medius]]* lever i dvale i opptil sju månader av året under den tørre vinteren på Madagaskar.

Fleire sniglar, krokodillar, salamandrar og andre dyr går i dvale under tørketida i tropiske strøk. Mange slangar kan også ha ein dvaleliknande tilstand med nedsett stoffskifte og aktivitet, men der dei ikkje søv.

## Sjå òg
* Diapause
* Nattleg hypotermi
* Søvn hjå dyr

## Bakgrunnsstoff

## Kjelder


**Denne artikkelen bygger på «[[:en:Hibernation|Hibernation]]» frå ,  den 16. januar 2011.*  
 

**Denne artikkelen bygger på «[[:nb:Dvale|Dvale]]» frå ,  den 16. januar 2011.*
Greatest Hits av Kylie Minogue

***Greatest Hits*** er eit samlealbum av den australske songaren Kylie Minogue som kom ut i 1992. Det inneheld nitten singlar frå dei fire albuma *[[Kylie av Kylie Minogue|Kylie]]*, *[[Enjoy Yourself]]*, *[[Rhythm of Love]]* og *[[Let's Get to It]]*, og dessutan tre nye songar som vart innspelte spesielt for dette albumet. Songane på albumet vart i stor grad skrivne av Stock Aitken Waterman-teamet, og denne utgjevinga markerte slutten på Minogue sitt profesjonelle samarbeid med dei. Albumet vart gjenutgjeve 18. november 2002 med heilt ny grafisk utforming og ein bonus-CD med remiksar.

## Listeplasseringar og sal
*Greatest Hits* nådde fyrsteplass på UK Albums Chart, og vart det tredje fyrsteplass-albumet hennar i Storbritannia. Salet nådde målet for platinaplate med 300&nbsp;000 eksemplar. Albumet var òg vellukka i Australia og nådde tredjeplassen på hitlista. Albumet vart seinare sertifisert platina i landet med sal over 70&nbsp;000 eksemplar.

## Singlar
Den første singelen frå albumet var «What Kind of Fool (Heard All That Before)». Songen kom ut i august 1992 i Storbritannia og nådde fjortandeplassen på UK Singles Chart. Den andre singelen var «Celebration», ein coverversjon frå songen av Kool & the Gang. Songen kom ut i november 1992 og nådde 20. plassen på UK Singles Chart. Den var òg den siste singelen av Minogue for PWL.

## Sporliste

## Topplisteplasseringar

## Sertifiseringar

## Kjelder
**Denne artikkelen bygger på «[[:en:Greatest Hits (Kylie Minogue album)|Greatest Hits (Kylie Minogue album)]]» frå .*
** oppgav desse kjeldene:*

## Bakgrunnsstoff
*Den offisielle hjemmeside for Kylie Minogue
Statsuniversitetet i Haiti

**Statsuniversitetet i Haiti** (fransk *Université d'État d'Haïti*) er det einaste universitetet i Haiti, med hovudsete i Port-au-Prince. 

Den første høgare utdanninga i Haiti, Det kongelege akademiet (*Académie royale*) blei grunnlagd i 1815. Fleire ulike fakultet blei samla til eit universitet, *Université d'Haïti*, i 1940-åra. Etter ein studentstreik i 1960 tok regjeringa til François Duvalier kontroll over det meste av styret av verksemda og gav universitetet det nye namnet *Université d'État d'Haïti*. 

## Fakultet og avdelingar
*École Normale Supérieure
*Faculté d'Agronomie et de Médecine Vétérinaire
*Faculté des Sciences Humaines
*Faculté des Sciences
*Faculté de Droit et des Sciences Economique
*Faculté d'Ethnologie
*Faculté de Linguistique Appliquée
*Faculté de Médecine et de Pharmacie
*Faculté d'Odontologie
*Institut d'Études et de Recherches Africaines
*Institut National d'Administration, de Gestion et de Hautes Études Internationales
*Centre de Techniques de Planification et d'Économie Appliquée
*École de Droit et d'Économie de Port-de-Paix
*École de Droit de Hinche
*École de Droit de Jacmel
*École de Droit et des Sciences Économiques des Cayes
*École de Droit et des Sciences Économiques de Fort-Liberté
*École de Droit et des Sciences Économiques des Gonaïves
*Faculté de Droit, des Sciences Économiques et de Gestion du Cap-Haïtien

## Kjelder

*Historique et Mission de l'UEH
----
**Denne artikkelen bygger på «[[:nb:Université d'État d'Haïti|Université d'État d'Haïti]]» frå ,  den 16. januar 2011.*  

## Bakgrunnsstoff
*Nettstaden til Statsuniversitetet i Haiti (fransk)
Kjerringvika

**Kjerringvika** kan syna til: 

* Kjerringvika i Gausdal i Oppland
* Kjerringvika i Sør-Fron i Oppland
* Kjerringvika i Froland i Aust-Agder
* Kjerringvika i Nes i Buskerud
* Kjerringvika i Sokndal i Rogaland
* Kjerringvika ved Radøy i Hordaland
* Kjerringvika i Øygarden i Hordaland
* Kjerringvika i Gulen i Sogn og Fjordane
* Kjerringvika i Jølster i Sogn og Fjordane
* Kjerringvika i Selje i Sogn og Fjordane
* Kjerringvika i Gloppen i Sogn og Fjordane
* Kjerringvika i Giske i Møre og Romsdal
* Kjerringvika i Aure i Møre og Romsdal
* Kjerringvika i Hemne i Sør-Trøndelag
* Kjerringvika på Hitra i Sør-Trøndelag
* Kjerringvika i Fosnes i Nord-Trøndelag
* Kjerringvika i Vikna i Nord-Trøndelag
* Kjerringvika i Nærøy i Nord-Trøndelag
* Kjerringvika i Bodø i Nordland
* Kjerringvika i Vevelstad i Nordland
* Kjerringvika i Leirfjord i Nordland
* Kjerringvika i Hemnes i Nordland
* Kjerringvika i Lurøy i Nordland
* Kjerringvika i Rødøy i Nordland
* Kjerringvika i Sørfold i Nordland
* Kjerringvika i Tysfjord i Nordland
* Kjerringvika i Sortland i Nordland
* Kjerringvika i Bjarkøy i Troms
* Kjerringvika i Salangen i Troms
* Kjerringvika i Torsken i Troms
* Kjerringvika i Lenvik i Troms
* Kjerringvika i Karlsøy i Troms
* Kjerringvika i Karlsøy i Troms
* Kjerringvika i Måsøy i Finnmark

## Sjå òg
* Kjerringvik
Dvergfalk

**Dvergfalk** er ein fugleart i falkefamilien. Han er minste falken i Europa.

## Utsjånad
Dvergfalken vert inndelt i ei rad underartar. Den underarten som finst i Noreg, er ein kompakt fugl med ganske breie venger og lang stjert. Han kan forvekslast med sporvehauk, men har spissare venger. Ein vaksen hann vert 25-30 cm lang og har eit vengespenn på 50-65 cm. Hoa er litt større. Hannen har ei konstrastrik fjørdrakt medan hoa og ungfuglen har gråbrun overside og lysare, kraftig langstrekt underside, og tverrband på stjerten. Vokshuda ved nebben er gul på dei vaksne og blågrå på ungfuglane. 

## Læte
Fuglane kan vere nokså støyande ved reiret og røpe staden ved ulike lydytringar. Dei flygedyktige ungane møter foreldra med kraftige skrik når dei kjem med bytte. 

## Utbreiing
Arten har ei nordleg utbreiing som er nesten sirkumpolar. Han hekkar frå Island og dei britiske øyane i vest austover gjennom Skandinavia og Baltikum og gjennom Asia til Nord-Amerika. På Grønland og tilstøytande delar av Canada manglar han. Storparten av dvergfalkane i verda er trekkfuglar. 

## Førekomst i Noreg
Den norske hekkebestanden kan vere på kring 2000-6000 par. Dvergfalken er utbreidd over det meste av Noreg, frå kyst til snaufjell. I dei store samanhengande barskogane og i jordbruksbygdene i låglandet på Austlandet og Sørlandet hekkar arten stort sett ikkje. På Vestlandet hekkar arten fåtalig. Beste hekkeområda finn fuglen i fraudige område i bjørkebeltet nær vatn og vassdrag. Snauhogst har gjeve arten betre kår i låglandet. Fuglane vil helst ha opne stader som heiar, myrar, setervollar, strandenger og elvelaup.

## Hekking
 
Paret kjem til hekkeplassen i april-mai. I månadsskiftet mai-juni legg hoa 4-5 gulkvite egg med raudbrune prikkar i eit gamalt reir etter kråke eller ringdue, eller på ei berghylle. Denne tida sit hoa gjerne synleg på ein utkikspost. Rugetida varer ein månad, og denne tida er fuglane lite synlege. Hoa står for det meste av ruginga. Etter klekkinga vert det meir aktivitet. Hannen annonserer at han kjem med byttedyr, og trugande fuglar som flyg over vert møtte med åtak frå dvergfalkane. Etter fire veker er ungane på vengene.

## Føde
Dvergfalken jaktar framfor alt småfugl, men stundom gnagarar og insekt. Han kan ta byttet både i lufta og på marka. Ofte sit falken på ein utkikksplass og speidar etter bytte. 

## Trekktilhøve
Norske dvergfalkar er trekkfuglar som reiser sørover i september-oktober. Overvintringsområdet ligg frå Tyskland i nord til landa kring Middelhavet i sør. Nokre få vert att i det sørlege Noreg. Nokre av dvergfalkane som held seg i Noreg om vinteren kan vere av den islandske underarten.

## Kjelder
*Norsk fugleatlas, 1994.
**Denne artikkelen bygger på «[[:sv:Stenfalk|Stenfalk]]» frå ,  den 16. januar 2011.*  
;Referansar

## Bakgrunnsstoff
*
Merkur Spiel-Arena

** Merkur Spiel-Arena**, tidlegare *ESPRIT arena* og *LTU arena*, er eit fotballstadion som ligg i den tyske byen Düsseldorf. Det vart opna 18. januar 2005, og er heimebana til fotballklubben Fortuna Düsseldorf.

Eurovision Song Contest 2011 vart halden i ESPRIT arena 10., 12. og 14. mai 2011. I samband med tevlinga vart **Düsseldorf Arena** nytta som namn på arenaen.


Fil:LTU-Arena Düsseldorf.jpg|LTU arena.
Fil:LTU arena-1.png|Inne i ESPRIT arena under ein fotballkamp.
Fil:ESC-Arena in Duesseldorf-Stockum, von Sueden.jpg|Düsseldorf Arena med logen til Eurovision Song Contest 2011.
Fil:Main Stage (Eurovision Song Contest 2011).jpg|Inne i Düsseldorf Arena under Eurovision Song Contest 2011.
Skrapstjertar

**Skrapstjertar** er tre fugleartar som utgjer den biologiske slekta *Orthonyx*. Slekta er i dag plassert i sin eigen familie **Orthonychidae**. Desse sporvefuglane er endemiske for Australia og Ny-Guinea. Kjenneteiknet for skrapstjertar er brei, kraftig stjert med stive fjørskaft. Dei stør seg på stjerten når dei tar opp føde.

Stripeskrapstjert, *Orthonyx temminckii*, er frå søraustlege Australia, der arten er veldig lokalt utbreidd, og strengt bakkelevande. Vengene har kvite band, og haka, halsen og brystet er heilt kvite hos hannen, men lyst raudoransje hos den hofuglen. Tertiærfjørene, *remiges*, er særs korte, avrunda og mykje innkurva, det syner ein svak flygar. Halefjørene er svært breie, skafta stive, og mot spissen har dei mothakar. Populasjonen som finst lokalt på Ny-Guinea er no generelt rekna som ein eigen art, papuaskrapstjert, *Orthonyx novaeguineae*.

Brilleskrapstjert, *Orthonyx spaldingii*, frå nordaust Queensland er mykje større enn dei to andre artane, med ei blekksvart fjørdrakt, hannen har kvit hals, hoa har oransje til raudbrunt på halsen.

Generelt er alle artane bakkelevande fuglar og svake flygarar. Dei  byggjer kuppelforma reir på eller nær bakken. Insekt og larver er den viktigaste matkjelda deira. Hannane kan gjere danseoppvisingar som liknar dei ein finn på spelplass med lyrestjertar.

## Kjelder

* *Denne artikkelen byggjer på «[[:en:Orthonychidae|Orthonychidae]]» frå , den 16. januar 2011*, artikkelen gav følgjande referansar:
:*
:**
:*
:*

## Bakgrunnsstoff
* Videoar, bilete og lydopptak av skrapstjertar hos Internet Bird Collection
Driva (fleirtyding)

**Driva** har fleire tydingar:

* elva Driva er elva som renn gjennom Drivdalen vidare gjennom Sunndalen nedanfor Oppdal.
* Driva er ein stad i Oppdal kommune om lag 7-8 km sør for Oppdal langs E6.
* Driva er ein nedlagd stasjon på Dovrebanen.
* Driva er ei avis som kjem ut på Sunndalsøra.
* Driva, datter av Snø den gamle.
* Driva kraftverk
Driva

**Driva** er eit bygdelag i Oppdal kommune, om lag 8 km sør for Oppdal sentrum langs E6.

Staden hadde tidlegare eige postkontor og eigen butikk, men desse er no lagde ned. Driva hadde òg jernbanestasjon som no er lagt ned.

Drivdalen skole ligg på Driva.

Frå Driva går det vegar opp på Loslia og gjennom Vinstradalen. Kjente gardar på Driva er Lo og Rise.

## Kjelder
Skalden Skurres historier

***Skalden Skurres historier***, (originaltittel: ***The Tales of Beedle the Bard***) er ei bok skrive av suksessforfattaren J.K. Rowling. Boka vart skrive som eit supplement til serien om trollmannen Harry Potter, og skal førestille ei vanleg barnebok med nattahistorier for små hekser og trollmenn. I den sjuande og siste boka om Harry Potter, er Skalden Skurres historier viktige for å løyse den store gåta om korleis hovudpersonane kan knekke den vonde trollmannen Voldemort. I den trykte utgåva er det kommentarar og notat frå Albus Humlesnurr sjølv, i tillegg til eit forord frå forfattaren.

Boka kom ut både i Storbritannia og Noreg i 2008, og det økonomiske overskotet går til The Children's High Level Group (CHLG), som arbeider for å gjere livet betre for utsette born og unge over heile Europa.
Peder Eilertson

**Peder Eilertson** () var ein norsk lærar, postmeister og stortingsmann frå Dønnes i Nordland.

Eilertson var son til ein husmann og fiskar. Han var sjølv fiskar i yngre år, og i 1859 lærar i Herøy. Deretter gjekk han seminaret i Tromsø, eksamen 1861. Same året tok han til som lærar og kyrkjesongar i Loppa, men hoppa straks over i same stillingane i Talvik. I 1891 vart han lærar i Mo i Rana. Åra 1893-1905 var han postmeister i Vadsø.

Eilertson var ordførar i Talvik kommune frå 1875 til 1891, og forlikskommissær 1865-91. Også forlikskommissær i Vadsø 1905-07. Stortingsperioden 1871-73 var han 1. varamann frå Finmarkens amt. Eit tiår seinare, 1880-82 var han 2. representant på Stortinget frå same valkrinsen. Han var då medlem av budsjettkomiteen.

Eilertson busette seg i 1907 i Vik i Helgeland, der han døydde fem år seinare.
 
## Kjelde
* Lindstøl, Tallak: *Stortinget og Statsraadet 1814-1914*. Kristiania, 1914
Ole Anderssen

**Ole Andreas Syrenus Anderssen** () var ein lærar og stortingsmann frå Bodin i Nordland.

Far til Anderssen var husmann og fiskar. Sjølv byrja han som omgangsskulehaldar 1850-51, før han 
gjekk Tromsø seminar. Etter å ha vorte seminarist i 1853 var han i tre år lærar heime i Bodin. 1858 var han lærar i Hammerfest, året etter ved Alta koparverk. Frå 1861 var han lærar og kyrkjesongar i Beiarn. 1885-1911 var han kasserar for Nordlands medisinalfond, busette seg då på Hesnes i Bodin.

Anderssen var medlem av formannskapet i Beiarn 1869-84, ordførar 1879-84. Medlem av 1889-90 av formannskapet i Bodin og av forlikskommisjonen 1889-1910. Han var 5. representant frå Nordlands amt både perioden 1880-82 og 1883-85. I den fyrste perioden medlem av protokollkomiteen, i den siste av budsjettkomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Knut Taraldsen

**Knut Taraldsen** () var ein lærar, kyrkjesongar og stortingsmann frå Kviteseid i Telemark.

Taraldsen var son til ein husmann. Han gjekk årleg fire veker i skule, før han fekk høve til å gå ein ekstra skule på Kosi i Brunkeberg. I denne skulen gjekk han 1½ år, fekk då attest for å vere ein dugande lærar. Vinteren 184-45 var han lærar i Flatdal, sommaren 1845 huslærar hos Magnus Brostrup Landstad. I 1846 tok han til på seminaret i Asker. Frå 1848 var han lærar og kyrkjesongar i Kviteseid. Desse stillingane hadde han til 1883.

Taraldsen var medlem av heradsstyret frå 1859 til 1895, ordførar 1862-79 og 1884-89. Elles var han forlikskommissær frå 1866 og sparebankdirektør i Kviteseid Sparebank frå banken vart oppretta og heilt fram til 1910. Han var formann i matrikkelkommisjonen i Kviteseid, samt amtsrevisor i 40 år.

Taraldsen representerte Bratsbergs amt på Stortinget 1868-69 og tida frå 1874 til 1882. Han var 1868-69 medlem av kyrkjekomite nr 2, på dei seinare stortinga var han medlem av kyrkjekomiteen. 1880-82 var han også medlem av Lagtinget.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Otto Holm

**Otto Steen Olsson Holm** () var ein lærar, gardbrukar og stortingsmann frå Bindal i Nordland.
 
Holm var son til ein husmann som seinare vart leiglending. Sjølv var han lærar i heimegrendene 1861-64, gjekk deretter Tromsø seminar. Han tok eksamen i 1866 og var så på ny lærar i Bindal fram til 1883. Tida 1871-83 var han også brukar av garden Holm, som han henta etternamnet sitt frå. I desse åra var han ei tid medlem av heradsstyret og varaordførar. 

Frå 1883 var Holm lærar og kyrkjesongar i Evenes, samstundes som dreiv klokkargarden. I Evenes var han ordførar og skulestyreformann, samt medlem av forlikskommisjonen og åstadskommisjonen. I 1892 medlem av «lappekommissionens nordlandske avdeling».

Holm var 2. varamann frå Nordlands amt til Stortinget perioden 1880-82, møtte i 1881 frå 3. mai i staden for Jens Dahl. Han møtte også på omframstortinget 1882, då i staden for Christian Havig. Valbolken 1883-85 var han 1. varamann, møtte då i 1882 frå 11. juli for Dahl, og heile 1885-sesjonen for Sofus Arctander. Dei neste fem periodane, 1886-1900, var han fast representant frå amtet. I 1881 var han medlem av tollkomiteen, året etter av Lagtinget og jarnbanekomiteen. Han var i 1883 medlem av tollkomiteen, frå 1885 var han heile tida medlem av protokollkomiteen.

Tildelt borgardådsmedaljen i sølv.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
* 
*
Peder S. Goverud

**Peder Svendsen Goverud** () var ein norsk gardbrukar, ordførar og stortingsmann frå Hof i Vestfold.

Goverud var son til ein gardbrukar som i si tid hadde vore på varamannsplass til Stortinget. Sjølv tok han over farsgarden i 1862 og dreiv han i lang tid. Han var medlem av heradsstyret i Hof frå 1863 og ordførar i 1875 og 1878, hadde elles mange kommunale verv.

Goverud representerte Jarlsbergs og Larviks amt på Stortinget 1877-82, 1886-88 og som varamann i 1892 frå 28. juli. Dei seks åra frå 1877 var han medlem av næringskomite nr 2, bolken 1886-88 den same i tillegg til Lagtinget.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Steenstrup, Bjørn:*Hvem er Hvem? – 1930*. Oslo 1930
*
Diderik Iversen

**Diderik Iversen**, også **Didrik Iversen Tønseth**, () var ein norsk lærar, gardbrukar og stortingsmann frå Røros.

Iversen var son til ein gruvearbeidar på Røros. Han var omgangsskulehaldar på Røros 1835-42, deretter i 33 år lærar same staden. Han skaffa seg også eit småbruk, Flanderborg, til å skøyte på levemåten. Iversen var medlem av heradsstyret frå 1848 til -83, 29 av dei 36 åra var han ordførar i Røros. Elles var han forlikskommissær frå 1852 og formann i matrikkelkommisjonen. Valmann frå 1850 til han døydde.

Iversen representerte Søndre Trondhjems amt på Stortinget 1862-64 og 1868-85. På alle tingsamlingane var han medlem av vegkomiteen, med unnatak for omframstortinget 1864 då han var medlem av jarnbanekomiteen. Han var 1874-85 òg medlem av Lagtinget, dermed hadde han 1883-84 sete i riksretten mot Selmer-ministeriet. Samt medlem av valkomiteen 1880-85.

Han døydde på Røros i 1893.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Trondhjems borgerlige realskole

**Trondhjems borgerlige realskole** var ein skole som vart oppretta i 1778 av Jacob von der Lippe Parelius, Skolen eksisterte til 1956 då den gjekk inn i Gerhard Schønings skole.

Undervisinga starta først i 1783 med 34 gutar og 8 jenter.
I 1801 vart det skilt ut ein eigen pikeskole.

## Kjelder
* Winnie Odder, Alle veier fører til Rom - også fra Trondheim, Spor, nr. 2, 2010, s. 16

### Referansar


## Litteratur
*Støren, Wilhelm Krefting, Trondhjems borgerlige realskole 1783-1956, Trondheim, 1956.
Det sovjetiske flagget

**Det sovjetiske flagget** er eit hovudsakleg raudt flagg med hammar og sigd og ei stjerne i gult i det øvre hjørnet nær stanga. Raudfargen og dei to symbola er alle symbol for kommunisme.

Det første offisielle flagget for Sovjetunionen, med det uvanlege storleikstilhøvet  4:1 og riksvåpenet i midten, blei godkjend i juli 1923. 13. november same året blei det endra til den meir kjende utforminga med hammar og sigd og stjerne. Offisielt skulle baksida av flagget vera reint raudt, utan noko symbol, men i praksis blei symbola vist også på denne sida. I 1955 blei utsjånadet på flagget nedfelt i ein statutt, og utforminga av hammar og sigd blei noko endra. I 1980 blei bakgrunnsfargen gjort lysare.

Flagget var i bruk fram til Sovjetunionen blei oppløyst i 1991.

## Kjelder

**Denne artikkelen bygger på «[[:en:Flag of the Soviet Union|Flag of the Soviet Union]]» frå , og «[[:nb:Sovjetunionens flagg|Sovjetunionens flagg]]» frå  den 16. januar 2011.*  
 
*Soviet Union ved fotw.net

## Bakgrunnsstoff
*Soviet Union ved fotw.net
Anna Anka

**Anna Anka** () er ein polsk-svensk-amerikansk skodespelar og fotomodell. 

Anna Anka vart oppdaga i svenske medium i 2009 som deltakar i realityserien *[[Svenska Hollywoodfruar]]* på TV3. Anka var frå 2008 til 2010 gift med songaren Paul Anka og budde i Beverly Hills i Los Angeles i USA. 25. september 2009 var Anna Anka gjest i *[[Skavlan]]* som vert sendt både i Sverige og Noreg, og vart dermed kjent òg for eit norsk publikum. 

Anka vart fødd i Folkerepublikken Polen (no Republikken Polen), der mora døydde under fødselen. Ho kom på barneheim, og vart då ho var tre år adoptert av ein familie frå Bjuv i Skåne i Sverige. 

I 2011 var ho å sjå i ein norsk fjernsynsreklame for Coop Prix. Ho kom på sjetteplass i den sjuande sesongen av *[[Skal vi danse]]* på TV 2.

## Bakgrunnsstoff
*Anna Ankas mor døde under fødselen
Olaf Sveinsson

**Olaf Sveinsson** () var ein lærar, lensmann og stortingsmann frå Kivledalen i Seljord. Han var medlem av Venstre.

Han var son til ein husmann på garden Gamlestaul i Kivledalen. I 1861 vart han seminarist frå Kviteseid. Same året vart han tilsett som lærar og kyrkjesongar i Gransherad. År 1876 fekk han tilsvarande stillingar i Seljord. I 1903 slutta han lærargjerninga og vart då lensmann i Seljord.

Sveinsson var medlem av heradsstyret i Gransherad og seinare i Seljord. I 1876 vart han den fyrste postopnaren i Seljord. Han skreiv dikt og anna som vart trykt i tidsskrift og aviser.

Sveinsson representerte Bratsbergs amt på Stortinget frå 1883 til 1903. Han var 1883-88 medlem av kyrkjekomiteen, 1889-90 av justiskomiteen, 1891 av militærkomiteen. Frå 1892 til 1903 var han sekretær i konstistusjonskomiteen. Elles medlem av Lagtinget frå 1891 til han 1900-03 var sekretær i same.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Osmundsson Berge

**Ole Osmundsson Berge** () var ein gardbrukar, utskiftingsmann og stortingsmann frå Sand i Ryfylke. Han var medlem av Venstre, for så å gå over til Moderate Venstre i 1889.

Berge var son til ein gardbrukar. Han gjekk ut frå landbruksskulen i Stavanger amt i 1863. Frå 1868 var han utskiftingsassistent og frå 1878 utskiftingsformann i amtet. Han var i tillegg gardbrukar på Veilo i heimbygda frå 1879, i 1888 tok han over farsgarden Berge. Perioden 1884-89 var han medlem av heradsstyret i Sand, fire av åra var han ordførar. Også sparebankdirektør.

Berge representerte Stavanger amt på Stortinget frå 1883 til 1897. Valperioden 1892-94 var han 1. varamann, men møtte så å seie heile perioden i staden for Jakob Sverdrup. Tida 1883-88 var han medlem av næringskomite nr 2, 1889-91 av landbrukskomiteen og 1892-94 av militærkomiteen.

Berge døydde i Stavanger hausten 1894.

## Kjelder
* 
*
Johannes Helleland

**Johannes Olsson Helleland** () var ein norsk lærar, ordførar og stortingsmann frå Ullensvang i Hordaland. Han var med i den store venstrerørsla, men gjekk over til Moderate Venstre og representerte dette partiet i den andre tingbolken.

Helleland var son av ein plassemann under garden Helleland. Åra 1857-61 var han krambudreng i Bergen, der han om søndagane gjekk på ein skule som gav undervisning i ymse fag. 1862-64 var han elev ved Stord seminar. Ei kort tid var han huslærar hos ein lege i Nordfjord, før han vart lærar på ein høgre jenteskule i Fredrikstad. Frå 1865 var han lærar i folkeskulen i Fredrikstad til han 1868 vart lærar på Birketvedt skule i Fjære. Året etter tok han til som lærar ved Ullensvang folkehøgskule, der han vart verande i 29 år. I tillegg var han kasserar for Ullensvang privatbank frå 1871. Helleland var medlem av heradsstyret frå 1878, ordførar 1880-95 og 1899-1904. Han var forlikskommissær 1881-90 og frå 1894 til han døydde.

Helleland møtte på Stortinget i 1885 frå 22. april. Han var i den valperioden, 1883-85, 2. varamann frå Søndre Bergenhus amt. Perioden 1889-91 var han 5. representant frå amtet. I 1885 var han medlem av næringskomite nr 2, 1889-91 av gasje- og pensjonskomiteen.

Han døydde i 1913 i heimen sin på Lofthus i Ullensvang.

Johannes Helleland var oldefar til stortingsrepresentant Trond Helleland (H).

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Henrik Dahl

**Henrik Mohn Dahl** () var ein norsk prest, lærar, forfattar og stortingsmann frå Bergen. Niels Griis Alstrup Dahl var farfar hans. Medlem av Stortingets venstreforening i den fyrste perioden på Stortinget, representere Moderate Venstre i den andre.

Dahl var son til ein prest og gjekk sjølv prestevegen. Han vart student i 1862 og cand. theol. i 1868. 1870-72 var han personalkapellan i Os, slutta då grunna svak helse og drog til Sør-Europa og sanatorieopphald. Då han kom heim til Noreg, tok han til som lærar ved Jakob Sverdrup sin folkehøgskule i Sogndal. Frå 1878 til 1896 var Dahl styrar av skulen. Han gav ut ei lesebok for folkehøgskulen, ei kyrkjehistorie og ei songbok.

Dahl var ordførar i Sogndal 1888-93. Han møtte på Stortinget frå 1. mars 1885 for Nordre Bergenhus amt i eigenskap av 1. varamann for amtet. Dahl møtte då for Knut Kirkhorn og var medlem av kyrkjekomiteen. Han bad seg fri frå stortingsval i 1885, men kom inn på Stortinget i perioden 1889-91 som 5. representant frå amtet. Den perioden var han medlem av justiskomiteen.

Dahl døydde ugift i Sogndal i 1909. Formuen testamenterte han bort til gode formål.

## Kjelder
* 
*
Ole Jakob Sørum

**Ole Jakob Hanssen Sørum** () var ein norsk lærar og stortingsmann frå Ullensaker i Akershus. Han var medlem av Venstre.

Sørum var son til ein gardbrukar. I unge år var han lærar i Gjerdrum. Sidan gjekk han Asker seminar, eksamen 1865. Ei kort tid var han lærar i Strømmen, så lærar i Lier frå 1866. År 1880 kjøpte han gard og dreiv denne attåt læraryrket. Sørum var medlem av heradsstyret frå 1873, ordførar 1884-88. Nokre år var han formann i skulestyret i Lier, frå 1890 av amtsskulestyret i Buskerud. Elles var han både forlikskommissær og medlem av anleggsstyret for Lierbanen.

Sørum, som var formann i venstreforeininga i Buskerud, representerte Buskeruds amt 1883-88 på Stortinget. I begge periodane var han medlem av næringskomite nr 2. År 1888 også sekretær i Odelstinget.

Sørum døydde på garden sin i Lier i 1904.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Daniel Sæter

**Daniel Knutsson Sæter** () var ein norsk lærar, gardbrukar og stortingsmann frå Halsa på Nordmøre. Han var medlem av Venstre.

Sæter var son til ein gardbrukar. Han var omgangsskulehaldar 1843-45 og vart seminarist frå Klæbu i 1847. Deretter var han lærar og kyrkjesongar i Edøy. Sidan var han lærar i Eidsberg, ved Toftes gåve i Ullensaker og Eugenias stiftelse i Christiania. Vidare underviste han på Maribogatens latin- og realskule i hovudstaden, 1870-71 var han styrar av ein folkehøgskule på Sletner i Østfold. 1871 reiste han rundt og heldt foredrag for 'Selskapet for folkeopplysningens fremme' i amta Smaalenene og Akershus, 1872-74 det same i Romsdals amt og i andre bygder. Styrar av folkehøgskule i Sør-Trøndelag 1876-86. År 1882 busette han seg på Ørlandet som forpaktar av eit gardsbruk, tre år seinare kjøpte han garden Sannan i same bygda og vart gardbrukar til 1902. Han busette seg då i Trondheim, der han han var styremedlem av Hypotekbanken sitt lånekontor.

Sæter var 3. representant frå Søndre Trondhjems amt på Stortinget 1883-88. I den fyrste valperioden var han medlem av næringskomite nr 1, i den andre sekretær i same komiteen.

Han døydde i Trondheim i 1909.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Torkild Fosse

**Torkild Olsson Fosse** () var ein lærar og stortingsmann frå Sauland i Telemark. Han var medlem av Venstre.

Fosse var son til ein gardbrukar. Han vart seminarist frå Holt seminar i 1846 og var i dei komande åra privatlærar. I 1854 vart han lærar ved borgarskulen i Tromsø, frå 1856 også timelærar ved middel- og realskulen i byen. Han avla eksamen til artium i 1864, men tok ikkje studiar fatt. I staden heldt han fram som lærar i Tromsø og han var bibliotekar ved Tromsø kommunale bibliotek. Han slutta lærargjerninga i 1898.

Fosse var i over 20 år medlem av bystyret i Tromsø, og ordførar i fleire år. Han representerte bykrinsen Tromsø og Bodø på Stortinget frå 1883 til 1888. Perioden 1883-85 var han medlem av justiskomiteen, samt 1883 av traktatkomiteen. Medan han 1886-88 var medlem av Lagtinget og av justiskomite nr 2.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Føderal republikk

**Føderal republikk** er ein stat danna som ei samanslutning av delstatar som har ei republikansk styreform.

## Kjelder

**Denne artikkelen bygger på «[[:en:Federal republic|Federal republic]]» frå ,  den 18. januar 2011.*
Taierielva

**Taieri** er den fjerde lengste elva på New Zealand, og ligg i regionen Otago på Sørøya. Ho har utspringet sitt i Lammerlaw Range, renn først mot nord, deretter i austleg retning kring høgdedraga Rock and Pillar range, og vender til sist mot søraust før ho når havet 30 km sør for Dunedin.

Dei øvre delane snor seg i ei rekkje buktingar gjennom elvesletta nær Paerau før elva forsyner to mindre kraftverk i nærleiken av Patearoa i Maniototo. Taieri svingar deretter nesten 180 grader, og renn inn i ein breid breforma dal, Strath-Taieri, som er omgjeven av opprevne åsrekkjer. Like nedanfor denne har elva grave ut  ei slukt med bratte sider&nbsp;&mdash;  Taieri Gorge. Her går òg jarnvegslinja  Taieri Gorge Railway, som går vidare innover I Central Otago denne vegen. I dei nedre delane av Taieri ligg ei brei elveslette (Taieri Plains) som består av mykje av det mest grøderike jordbrukslandet i  Otago. Elva renn deretter gjennom den nedre  Taieri Gorge til Stillehavet ved Taieri Mouth. Øya Taieri Island ligg I Stillehavet nokre hundre meter utanfor elvemunningen.

Taieri er 200 km lang, og dei nedste 20 km er seglbare. Av byar og busetnadar langs elva er Middlemarch, Outram, Mosgiel, Henley og Taieri Mouth. Den største tilførsleelva er Waiporielva, som renn saman med Taieri nær Henley på Taieri Plains.

Ein trur at namnet «Taieri» kjem frå maori-ordet *taiari* som tyder 'springflod'.

## Kjelder

**Denne artikkelen bygger på «[[:en:Taieri River|Taieri River]]» frå ,  den 18. januar 2011.*  

## Bakgrunnsstoff
* Taieri River i  Te Ara Encyclopedia of New Zealand
Malin Reitan

**Malin Reitan**, kjend som **Malin**, () er ein norsk songar. Ho vann Melodi Grand Prix Junior 2005 og fekk representere Noreg i Junior Eurovision Song Contest 2005, der ho enda på tredjeplass. I 2012 enda ho på tredjeplass i den andre delfinalen i Melodi Grand Prix og gjekk vidare til finalen.

## Karriere

Ho vart fyrst kjend etter å ha vunne den norske finalen i Melodi Grand Prix Junior 2005. I den europeiske finalen, Junior Eurovision Song Contest 2005 enda ho på tredjeplass. Ho har gjeve ut fem plater. 8. mai 2006 platedebuterte ho med *Malin på månen*, og 27. november same året vart oppfølgjaren, *Malins jul*, utgjeven. 16. april 2008 gav Malin ut den tredje CD'en sin: *PANG!*. 2. november 2009 slapp ho albumet *Malin*, som ho seinare vann Spellemannprisen 2009 for. 8. desember 2010 gav ho ut albumet *Julekonserten* saman med kollegaen og venninna Celine Helgemo.

I 2008 fylte Malin saman med nettopp Celine, den største salen i Olavshallen i Trondheim heile fem gonger med joleshowet sitt. Det har ingen andre artistar, verken norske eller utanlandske, greidd, korkje før eller sidan. Dei har gjenteke konsertane både i 2009 og 2010 der det òg har vore stor suksess, med Olavshallen utselt tre gonger. 9. oktober 2009 deltok ho i *Beat for Beat* på NRK. Ho vann *Spellemannprisen 2009* i klassa barneplate for albumet *Malin*. Ho er med dette tidenes yngste Spellemannprisvinnar. Under same utdelinga var ho med på å dela ut heidersprisen til Jahn Teigen. Malin har selt over 120 000 plater totalt og ho har motteke til saman fem gulltrofé og eitt platinatrofé.

## Diskografi
* 2006: *Malin på månen*
* 2006: *Malins Jul*
* 2008: *Pang!*
* 2009: *Malin*
* 2010: *Julekonserten* med Celine Helgemo
Unity Arena

**Unity Arena**, tidlegare kjend som **Telenor Arena** og **Fornebu Arena**, på Fornebu i Bærum kommune i Noreg, er Nord-Europas største multi-bruk innandørs arena. Arenaen, som har sjølvberande og heildekkande tak, vart snøgt ein ettertrakta arena for store underhaldningsprogram, som AC / DC, Tina Turner, Metallica, Andre Bocelli og Eurovision Song Contest 2010. Areanen var òg heimebanen til fotballklubben Stabæk Fotball i Bærum, men etter 2011-sesongen måtte klubben flytte attende til sin opphavlege arena, Nadderud stadion i nærleiken av Bekkestua i Bærum.

Unity Arena har ein kapasitet på 15 000 tilskodarar til fotball og 25 000 til konsertar. Arenaen hadde kunstgras, men dette vart fjerna i samband med at det vart slutt på at Stabæk Fotball fekk nytte hallen. Byggjekostnaden skal ha vore rekna til 585 millionar kroner, inkludert det tilhøyrande næringsområdet.

## Kjelder
Passeri

**Passeri** er ein underorden av sporvefuglar i den biologiske ordenen Passeriformes. Eit anna namn som nokre gonger er brukt er **Oscines**, frå latinsk *oscen*, ein songfugl. Denne gruppa inneheld omtrent 5250 artar i over 1000 slekter. Syrinx er typisk utvikla for å lage ein variert og forseggjort fuglesong. 

Ein trur Passeri utvikla seg frå omtrent 50 millionar år sidan i den delen av Gondwana som seinare vart Australia, New Zealand, Ny-Guinea og Antarktis, før dei spreidde seg rundt om i verda. 

Andre fuglar har songar til å tiltrekke makar eller halde territorium, men desse er vanlegvis enkle og repeterande, og manglar variasjonen slik som mange Oscine songarar kan gjere. 

Det er usemje om vidare gruppering av taksona innanfor Passeri. 

## Familieoversyn
Familienamn og vitskapleg namn. Rekkefølga av familiane og talet på artar er etter AviList v2025:

## Kjelder

* *Denne artikkelen byggjer på «[[:en:Songbird|Songbird]]» frå , den 18. januar 2011*.

;Referansar 

## Bakgrunnsstoff

* '''Oscines''' Tree of Life web project
Tom Dice

**Tom Dice** () er ein belgisk songar og låtskrivar, som kom på andreplass i den belgiske versjonen av X Factor i 2008. Dice representerte òg Belgia i finalen i Eurovision Song Contest 2010. Han enda på sjetteplass, ein av Belgias beste plasseringar nokosinne i konkurransen og han var òg den første belgiske deltakaren som kvalifisere seg til finalen sidan innføringa av semifinalar.
X Factor Noreg

**X Factor** er eit norsk songtalentprogram som starta på TV 2 i 2009.

## Sesongar
*  X Factor 2009 Noreg
*  X Factor 2010 Noreg
X Factor 2009 Noreg

**X Factor 2009** var den 1. sesongen av songtalentprogrammet *[[X Factor Noreg|X Factor]]*. Det vart sendt 11. september 2009 med sending vidare utover hausten 2009. Premieren hadde  sjåarar. Vinnaren var Chand Torsvik.

## Audition
Audition-rundar for *X Factor 2009* vart haldne i fire byar i Noreg:
* Bergen: 25. til 27. april
* Stavanger: 1. til 3. mai
* Trondheim: 13. til 15. mai
* Oslo: 20. til 24. mai

## Dommarar
Dommarar og mentorer i den 1. sesongen var: 
* Jan Fredrik Karlsen (manager), tidlegare dommar i *[[Fjernsynsprogrammet Idol|Idol]]* og *[[Norske Talenter]]*
* Mira Craig (songar)
* Peter Peters (manager)

## Xtra Factor
Peter Bubresko og Katarina Flatland var programleiarar under det direktesendte programmet *[[Xtra Factor]]*. Dei var bak kulissene og laga stemningsrapporter og intervju med deltakarane, dommarane, familie og vener.

## Finalistar
Dei tolv finalistane blei fordelt i tre kategoriar med fire finalistar i kvar kategori.
Bhasa

**Bhasa** (sanskrit *bhāsa*) var ein indisk dramatikar, ein av dei tidlege sanskritforfattarane. Nøyaktig kva tid han levde er ukjend, men 200-talet e.Kr. er ei mogleg tid. Kalidasa (300-400-talet) rekna seg som ein moderne forfattar i høve til Bhasa.

Fram til 1910 var verket til forfattaren rekna som tapt, berre kjend gjennom einskilde sitat i andre verk. I 1910 kom sanskritforskaren T. Ganapati Sastri over 13 skodespel som blei brukte kutiyattamteater i Thiruvananthapuram i Kerala. Desse viser så mange arkaiske fellestrekk at ei rekkje forskarar meiner dei skriv seg frå Bhasa, særleg ettersom eitt av dei, *Svapnavasavadatta*, allereie var nemnd som eitt av hans drama. 

## Verk tillagt Bhasa

### Skodespel som bygger på ''[[Ramayana]]''
* *Pratima-nataka* ('Statueskodespelet')
* *Abhisjeka-nataka* ('Kroningsskodespelet')

### Skodespel som bygger på ''[[Mahabharata]]''
* *Pantsj-ratra* ('Fem netter')
* *Madhyama-vyayoga* ('Vjajoga-skodespelet om middelsonen')
* *Duta-Ghattotkatsja* ('Ghattotkatsja som sendemann')
* *Duta-Vakya* ('Sendebot si melding')
* *Urubhanga* ('Det brotne låret')
* *Karna-bhara* ('Karna-børa')
* *Harivamsa* eller *Bala-tsjarita* ('Hari-dynastiet eller Barndomssoga')

### Andre skodespel
* *Svapnavasavadatta* ('Draum-Vasavadatta')
* *Pratijña-jaugandharajana* ('Jaugandharajana sin lovnad')
* *Daridra tsjarudatta* ('Naudkomne Tsjarudatta')
* *Avimaraka* ('Avimaraka')

## Kjelder

**Denne artikkelen bygger på «[[:en:Bhāsa|Bhāsa]]» frå ,  den 18. januar 2011.*
Eivind Torp

**Eivind Olsen Torp** () var ein norsk skulemann og stortingsmann frå Løten i Hedmark. Han var medlem av Venstre.

Torp var son til ein gardbrukar. Folketeljinga frå 1865 viser at han arbeidde heime på farsgarden Store Torp i Løten. Han gjekk ut frå Hamar seminar i 1869 og var lærar i Elverum frå 1870. Tre år seinare starta han opp ein privatskule i Elverum som han sidan dreiv. Han var medlem av heradsstyret i Elverum frå 1876, ordførar frå 1883 til han døydde. Samt medlem av forlikskommisjonen frå 1884.

Torp representerte Hedemarkens amt på Stortinget frå 1886 til han døydde i 1890. Han var medlem av militærkomiteen, frå 1889 også medlem av Lagtinget. Torp døydde i 1890 i Kristiania under stortingsopphaldet der.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Andreas Wist

**Ole Andreas Wist** () var ein norsk lærar og stortingsmann frå Inderøy i Nord-Trøndelag. Han representerte Venstre.

Wist var son til ein gardbrukar på Sakshaug i Inderøy. 1865-68 var han huslærar og privatlærar. Folketeljinga frå 1865 viser at han var huslærar på garden Bragstad i heimbygda, ein av elevane på garden var Johannes Bragstad. År 1866 vart han seminarist frå Klæbu. I 1868 vart han tilsett styrar av ein privatskule i Steinkjer. Frå 1876 var han styrar av amtsskulen for Helgeland. Perioden 1881-85 var han samstundes redaktør av *Nordlands Folkeblad*. Han var medlem av heradsstyret og formannskapet i Mosjøen i mange år.

Wist var 3. representant frå Nordlands amt på Stortinget 1886-88, medlem av budsjettkomiteen.

Han døydde i Mosjøen i 1890.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Ole Lilleholt

**Ole Reiersson Lilleholt** () var ein norsk kontorist, handelsmann, bankmann og stortingsmann frå Holt i Aust-Agder. Han vart med i Stortingets Venstreforening då denne vart danna. Reier Thorsen Lilleholt var far hans.

Lilleholt var i 1852 kontorist hos lensmannen i Holt og sorenskrivaren i Tvedestrand. Frå 1853 til -61 var han krambudreng i Tvedestrand. Åra 1861-64 var han sjølv handelsmann i byen, medan han 1864-80 var kontorfullmektig. Han var leiar for sparebanken frå 1858 til -65, deretter kasserar i banken til 1900. 

Lilleholt var medlem av bystyret i mange år, ordførar 1886-?? Vidare var han forlikskommissær 1871-87. Frå 1880 til 1888 representerte han Nedenes amt på Stortinget. Heile stortingstida var han medlem av budsjettkomiteen.

I desember 1900 var han pasient på Eg asyl i Kristiansand.

## Kjelder
* 
* 
*